Heidedaller genomineer vir gesogte toekenning - Bloemfontein Courant
Home News Local Heidedaller genomineer vir gesogte toekenning
Heidedaller genomineer vir gesogte toekenning
Die mense van Heidedal in Bloemfontein is sy passie en lê hom baie na aan die hart. So sê die gemeenskapsaktivis, Gustav Wilson, wat onlangs vir die gesogte South African Men of the Year-toekenning benoem is.
Die Departement van Sosiale Ontwikkeling, in samewerking met verskeie belanghebbendes, gee deur dié jaarlikse toekennings erkenning aan individue wat ‘n positiewe bydrae tot hul gemeenskappe regoor die land lewer.
Wilson is onder andere in die Men of the Year- (Vrystaat) en Community Developer of the Year-kategorie benoem. Hy is ook in 2011 en 2012 as die Heidedaller van die Jaar aangewys.
As maatskaplike werker van die Departement van Korrektiewe Dienste (DKD) probeer Wilson deur opheffings- en humanitêre werk in die gemeenskap ‘n verskil in mense se daaglikse lewe maak. Hy sê dit gaan egter nie net oor hom nie.
“Ek sê altyd, ek is ‘n kind van die Dal (Heidedal). Dit is my gemeenskap, dit is my mense. Ek ervaar die liefde en omgee van die mense in Heidedal. So dit is ‘n groot eer om benoem te word.”
Wilson se werk in die gemeenskap, in samewerking met verskeie rolspelers, strek oor ‘n breë spektrum en duur al ‘n geruime tyd.
Hy doen onder meer opheffingswerk onder die jeug. Hy is ook betrokke by die verligting van armoede deur programme wat kerke en skole aanbied. Hy is deel van rehabilitasieprogramme om gevangenes te help genees. Hy het in samewerking met verskeie rolspelers die I Dare you To Choose Life-program begin.
Die spoggeleentheid vir die oorhandiging van die toekennings vind op 18 Desember in Johannesburg plaas. – Mark Steenbok
Heidedaller se eerste kandidate
Peter Coetzee se hande staan vir niks verkeerd nie
Heidedal in Bloemfontein is sy passie en lê hom baie na aan die hart. Gustav Wilson
wat South African Men of the Year-toekenning benoem is.
Previous articleBloem trek saam om klein Zion en gesin te help
Next articleTales, Truths & Tirades – 3 November 2016